wickkiey/tamil-wikipedia-chunked huggingface dataset:
# மெசைட்டு

**மெசைட்டு** (*Mesaite*) என்பது CaMn<sup>2+</sup><sub>5</sub>(V<sub>2</sub>O<sub>7</sub>)<sub>3</sub>•12H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் ஒற்றைச்சரிவுப் படிக அமைப்பைக் கொண்டுள்ளது. P2/n என்ற இடக்குழுவில் படிகமாகிறது. மாங்கனீசு நிறைந்த மற்றொரு இருவனடேட்டான பியானெலைட்டு கனிமத்துடன் தொடர்பு கொண்டுள்ளது. வோல்போர்தைட்டு, எங்கெல்காப்டைட்டு, கார்பென்கோயிட்டு மற்றும் மார்டைட்டு ஆகியவை மற்ற இரு வனேடேட்டு கனிமங்களுக்கு எடுத்துக்காட்டுகளாகும்.
# குன்னௌர் சட்டமன்றத் தொகுதி

**குன்னௌர் சட்டமன்றத் தொகுதி** *(Gunnaur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சம்பல் மாவட்டத்தில் அமைந்துள்ளது. குன்னௌர், பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# குன்னௌர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | சுகல் கிசோர் | பாரதிய கிரந்தி தளம் |  |
| 1980 | பிரேம் வாடி | மதச்சார்பற்ற ஜனதா கட்சி |  |
| 1985 | புசுபாதேவி | இந்திய தேசிய காங்கிரசு</br> |  |
| 1993 | இராசேசு குமார் | சமாஜ்வாதி கட்சி</br> |  |
| 2002 | அசித் குமார் என்ற ராசூ யாதவ் | ஐக்கிய ஜனதா தளம் |  |
| 2007 | முலாயம் சிங் யாதவ் | rowspan=2 | சமாஜ்வாதி கட்சி</br> |
| 2012 | இராம்கிலாடி சிங் யாதவ் |  |  |
| 2017 | அசித் குமார் என்ற ராசூ யாதவ் | பாரதிய ஜனதா கட்சி</br> |  |
| 2022 | இராம்கிலாடி சிங் யாதவ் | சமாஜ்வாதி கட்சி</br> |  |
# தாங்கைட்டு

**தாங்கைட்டு** (*Tangeite*) என்பது CaCu(VO<sub>4</sub>)(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியோவோல்போர்தைட்டு என்ற பெயராலும் இக்கனிமம் அழைக்கப்படுகிறது. கால்சியம், தாமிரம் வனேடேட்டு கனிமமான இது ஓர் இரண்டாம் நிலை கனிமமாக மணற்கற்களிலும், வனேடியம் கொண்ட தாதுப் படிவுகளின் ஆக்சிசனேற்ற மண்டலங்களிலும் காணப்படுகிறது.  
பன்னாட்டு கனிமவியல் சங்கம் தாங்கைட்டு கனிமத்தை Tgஎன்ற குறியீட்டால் அடையாளப்படுத்துகிறது.  
1925 ஆம் ஆண்டில் அலெக்சாண்டர் எவ்செனிவிச்சு பெர்சுமேன் என்பவரால், கிர்கிசுதானில் உள்ள அலை மலைத்தொடரில் உள்ள பெர்கானா பள்ளத்தாக்கில் இருக்கும் தாங்கே பள்ளத்தாக்கில் கண்டுபிடிக்கப்பட்ட காரணத்தால் இடத்தின் அடிப்படையில் பெயரிடப்பட்டது.
# பரசுராம் மிசுரா

**பரசுராம் மிசுரா** (*Parshuram Mishra*) இந்தியாவைச் சேர்ந்த தாவரவியலாளர் ஆவார். 1894 ஆம் ஆண்டு சனவரி மாதம் 25ஆம் தேதியன்று இவர் பிறந்தார். ஒரு கல்வியாளராகவும் சம்பல்பூர் பல்கலைக்கழகத்தின் முதல் துணைவேந்தராகவும் அறியப்படுகிறார். 1961 ஆம் ஆண்டில் கல்கத்தா பல்கலைக்கழகத்தில் தனது கல்லூரிப் படிப்பை முடித்தார். லீட்சு பல்கலைக்கழகத்தில் முனைவர் பட்டம் பெற்றார். ஒடிசாவிலிருந்து பல்கலைக்கழகத்தில் முனைவர் பட்டம் பெற்ற முதல் நபர் என்ற சிறப்புக்கு உரியவரானார். லீட்சின் முன்னாள் ஆசிரியர் என்ற வகையில் உறுப்பினராக உள்ளார். பேராசிரியராக இருந்த காலகட்டத்தில் பல தாவரவியல் கட்டுரைகளை வெளியிட்டுள்ளார். இந்தியா திரும்பிய பின்னர் உத்கல் பல்கலைக்கழகத்தின் துணைவேந்தரானார் . 1967 ஆம் ஆண்டில் ஒடிசா அரசு சம்பல்பூர் பல்கலைக்கழகத்தைத் தொடங்கியபோது , மிசுரா முதல் துணைவேந்தராக நியமிக்கப்பட்டார்.  
நாட்டிற்கு ஆற்றிய சேவைகளுக்காக, 1960 ஆம் ஆண்டு இந்திய அரசு இவருக்கு நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி கௌரவித்தது. கல்வியில் உயர் படிப்புகளுக்காக 1988 ஆம் ஆண்டு தொடங்கப்பட்ட முனைவர் பி. எம். மேம்பட்ட கல்வி நிறுவனம் இவரது நினைவாகப் பெயரிடப்பட்டது.
# பரசுராம் மிசுரா

## இறப்பு

பரசுராம் மிசுரா 1981 ஆம் ஆண்டு ஆகத்து மாதம் 4 ஆம் தேதியன்று இறந்தார்.
# கள்ளிக்காட்டு இதிகாசம்

**கள்ளிக்காட்டு இதிகாசம்** என்பது கவிஞர் வைரமுத்து அவர்களால் எழுதப்பட்ட ஒரு முக்கியமான சமூக நாவல் ஆகும். இது வைகை அணை<nowiki/>யின் கட்டுமானத்திற்காக மூழ்கிய 14 கிராம மக்களின் வாழ்வியல், அவர்களின் துயரங்கள், கலாச்சாரம், பண்பாடு மற்றும் போராட்டங்களை அடிப்படையாகக்கொண்ட ஒரு வரலாற்று புனைவு. இது 2003 இல் சாகித்ய அகாடமி விருது வென்றது குறிப்பிடத்தக்கது. கள்ளிக்காட்டு இதிகாசம் ஆங்கிலத்தில் *"The saga of cactus land*" என்ற தலைப்பில் 2022 ஆம் ஆண்டு துபாய் சர்வதேச மாநாட்டில் வெளியிடப்பட்டது.
# கள்ளிக்காட்டு இதிகாசம்

## மையக்கரு

வைகை அணை கட்டுவதால் ஏற்படும் இடப்பெயர்வு, அதனால் சிதைவடையும் கிராம வாழ்க்கை, நீருக்காகவும், அரசு கொடுக்கும் பணத்திற்காகவும் உறவுகள் பிளவுபடுவது, இயற்கையின் சீற்றத்தால் ஏற்படும் அவலங்கள், மண்ணின், மக்களின் கண்ணீர்ப்பூக்கள் போன்றவற்றை நாவல் விவரிக்கிறது.
# கள்ளிக்காட்டு இதிகாசம்

## முக்கிய கதாப்பாத்திரங்கள்

**பேயத்தேவர்:** கதையின் மையப்புள்ளி, கிராமத்து மக்களின் பிரதிநிதி, கடின உழைப்பாளி, அனால் சில சமயங்களில் பிடிவாதக்காரர்.  
**அழகம்மாள்:** தேவரின் மனைவி, பொறுமையானவள், அன்பானவள், கணவனுக்காக பல தியாகங்கள் செய்யும் கிராமத்துப்பெண்.  
**முத்து:** தேவரின் மகன், கிராமத்து இளைஞர்களின் பிரதிநிதி.  
**கருப்பாயி:** முத்துவின் மனைவி.
# இராம்கிலாடி சிங் யாதவ்

**இராம்கிலாடி சிங் யாதவ்** *(Ramkhiladi Singh Yadav)* ஒரு இந்திய அரசியல்வாதி ஆவார். இவர் 16 மற்றும் 18 வது உத்தரபிரதேச சட்டமன்ற உறுப்பினர் ஆவார், உத்தரபிரதேசத்தின் குன்னௌர் சட்டமன்றத் தொகுதியின் சட்டமன்ற உறுப்பினர் ஆவார். இவர் சமாஜ்வாதி கட்சியின் உறுப்பினர் ஆவார்.
# இராம்கிலாடி சிங் யாதவ்

## ஆரம்பகால வாழ்க்கை மற்றும் கல்வி

இராம்கிலாடி சிங் குன்னூரில் பிறந்தார். மகாத்மா ஜோதிபா பூலே ரோகில்கந்து பல்கலைக்கழகத்தில் பயின்று இளங்கலை வேளாண்மை அறிவியல் பட்டம் பெற்றார்.
# இராம்கிலாடி சிங் யாதவ்

## அரசியல் வாழ்க்கை

இராம்கிலாடி சிங் மூன்று முறை சட்டமன்ற உறுப்பினராக இருந்துள்ளார். 2022 இல் நடைபெற்ற தேர்தலில் குன்னௌர் சட்டமன்றத் தொகுதியில் சமாஜ்வாதி கட்சியின் வேட்பாளராக போட்டியிட்டு வென்றார்.  
2017 உத்தரப்பிரதேச சட்டப்பேரவைத் தேர்தலில் போட்டியிட்ட இவர் பாரதிய ஜனதா கட்சியின் வேட்பாளர் அஜீத் குமாரிடம் தோற்றுப்போனார்.
# தார்மீக முகவாண்மை

**தார்மீக முகவாண்மை** (*moral agency*) என்பது ஒரு செயலைப் பிரித்தறிந்து அது சரி என்றோ தவறு என்றோ வேறுபடுத்தி அதன் அடிப்படையில் தார்மீகத் தேர்வுகளைச் செய்வதற்கும், அந்தச் செயல்களுக்குப் பொறுப்பேற்கவும் ஒரு தனிநபருக்கு உள்ள திறனாகும். **தார்மீக முகவர்** (*moral agent*) என்பது "சரி மற்றும் தவறு ஆகியவற்றைக் கருத்தில் கொண்டு செயல்படக்கூடிய எந்த ஒரு உயிரினத்தையும்" குறிக்க வல்ல சொல்லாகும்.  
வேறு வகையில் உரைப்பின், எந்த ஒருவரது செயற்பாட்டின் விளைவாக ஒரு பொருள் (அல்லது உயிரினம்) தார்மீகப் பயனாளி என்ற அந்தஸ்தினைப் பெறுகிறதோ அந்த ஒருவரே தார்மீக முகவர் ஆவார். இதனை தார்மீக மதிப்புள்ள ஒவ்வொரு உயிரினத்தின் உள்ளிருந்து செயற்படும் ஒரு தார்மீக இயக்கு/இயங்கு பொறி எனலாம்.
# தார்மீக முகவாண்மை

## இவற்றையும் காண்க

- விலங்குரிமை
- விலங்கு நலன்
- திறன்மிகு ஒப்புரவாண்மை
- தார்மீக வட்ட விரிவாக்கம்
- இம்மானுவேல் காந்து
- பீட்டர் சிங்கர்
- ஜெரமி பெந்தாம்
# கே. பி. பரமேசுவரன்

**கே. பி. பரமேசுவரன்** எனப்படும் **கொடுந்திறப்புள்ளி பரமேஸ்வரன்** ( *K. P. Parameswaran* ) என்பவர் ஒரு தொழில்முறை மிருதங்க இசைக் கலைஞர் (அகில இந்திய வானொலியின் 'ஏ' தரக் கலைஞர்). ஆவார். இவர் சங்கீத கலாநிதி டாக்டர் டி. கே. மூர்த்தியின் முதன்மைச் சீடர் ஆவார். கருநாடக இசையின் பல்வேறு மேதைகளுடன் இணைந்து இந்தியாவிலும், வெளிநாடுகளிலும் இவர் கச்சேரிகள் நிகழ்த்தியுள்ளார். இவர் தஞ்சாவூர் பாணி மிருதங்க வாசிப்பின் ஒரு முன்னோடியாகத் திகழ்கிறார்.
# கே. பி. பரமேசுவரன்

## துவக்க கால வாழ்க்கை

கே.பி. பரமேசுவரன், கேரளத்தின் பாலக்காட்டில் உள்ள கொடுந்திறப்புள்ளி கிராமத்தில், 1969 சூலை 17 அன்று காலஞ்சென்ற கே. எஸ். பத்மநாப ஐயர், கே. பி. லோகநாயகி இணையருக்கு மகனாகப் பிறந்தார். இவரது தாத்தா மறைந்த கொடுந்திறப்புள்ளி சுவாமிநாத ஐயர் பரமேசுவரனுக்கு மிருதங்கத்தில் முதலில் பயிற்சி அளித்தார். சுவாமிநாத ஐயரே ஒரு சிறந்த மிருதங்கக் கலைஞராவார். அவர் கே. பொன்னையா பிள்ளை, தஞ்சாவூர் வைத்தியநாத ஐயர், பாலக்காடு டி. எஸ். மணி ஐயர் ஆகியோரின் சீடராக இருந்தவர். பரமேசுவரன் தன் தாத்தாவிடம் மிருதங்கத்தில் கடும் பயிற்சி பெற்றார். பின்னர் 1987 ஆம் ஆண்டு மிருதங்கத்தை மேலும் கற்க சங்கீத கலாநிதி டாக்டர் டி. கே. மூர்த்தியிடம் சென்றார். டாக்டர் டி. கே. மூர்த்தியிடம் 15 ஆண்டுகள் (1987-2002) குருகுலவாசம் செய்து பயிற்சி பெற்றார்.
# கே. பி. பரமேசுவரன்

## தொழில்

பாலக்காடு இசைக் கல்லூரியில் பரஸ்சல ரவியிடம் காணபூஷணம் படிப்பை வெற்றிகரமாக முடித்தார். டாக்டர் டி. கே. மூர்த்தியின் வழிகாட்டுதலின் கீழ் இருந்தபோது, இவர் தன் ஆசிரியருடன் பல இரட்டை மிருதங்கக் கச்சேரிகளையும் மிருதங்க விளக்க நிகழ்ச்சிகளையும் நடத்தினார். மேலும், பாடல்களுக்குப் பக்கவாத்தியம் வாசிப்பதிலும் தனி ஆவர்த்தனங்களிலும் தன் குருவின் பாணியையே பின்பற்றினார். அந்தக் காலகட்டத்தில், மிருதங்கத்தில் இவர் கொண்டிருந்த அபாரமான, சிறப்பான திறமைக்காகவும், டாக்டர் டி. கே. மூர்த்தியிடம் பயிற்சி பெற்றதற்காகவும் ஒன்றிய அரசு உதவித்தொகை வழங்கியது. இவர் தன் குருவான டாக்டர் டி. கே. மூர்த்தி தயாரித்த '35 தாளங்கள்', '72 மேளகர்த்தா தாளங்கள்', '108 தாளங்கள்' என்ற பெயர்களில் வணிக ரீதியாக வெளியிடப்பட்ட குறுந்தகடுகளிலும் வாசித்துள்ளார். தனது புகழ்பெற்ற இசைப் பயணத்தில் இவர் பல மேதைகளுக்குப் பக்கவாத்தியம் வாசித்துள்ளார். இவர் பக்கவாத்தியம் வாசித்த சில இசைக்கலைஞர்களின் பெயர்கள் கீழே பட்டியலிடப்பட்டுள்ளன.  
- திரு கே. வி. நாராயணசுவாமி
- திரு பி. ராஜம்
- திரு டி.கே கோவிந்த ராவ்
- திரு எம். எஸ். கோபாலகிருஷ்ணன்
- திரு டி. என். சேசகோபாலன்
- திரு தி. வே. சங்கரநாராயணன்
- திரு திருச்சூர் வி. இராமச்சந்திரன்
- திரு ராதா விஸ்வநாதன்
- திருமதி சுகுண புருசோத்தமன்
- திருமதி சுகுணா வரதாச்சாரி
- திருமதி எம். எஸ். ஷீலா
- திருமதி பந்துலா ராமா
- திரு நெய்வேலி சந்தானகோபாலன்
- திரு காரைக்குடி சுப்பிரமணியம்
- திரு விஜய் சிவா
- திரு லால்குடி ஜி. ஜே. ஆர். கிருஷ்ணன்
- திரு திருச்சி கணேசன்
- திரு சஞ்சய் சுப்ரமண்யன்
- திரு டி. எம். கிருஷ்ணா
- திரு டி. என். எஸ். கிருஷ்ணா
- திரு அசோக் ரமணி
- திரு கத்ரி கோபால்நாத்
- திரு உ. ஸ்ரீநிவாஸ்
- பண்டிட் ரோனு மஜும்தார்  
இவர் அகில இந்திய வானொலியின்'ஏ' தரக் கலைஞர். தஞ்சாவூர் பாணி மிருதங்க வாசிப்பில் இவர் ஒரு முன்னோடி. வாசிப்பது மட்டுமல்லாமல், இவர் ஒரு சிறந்த மிருதங்க ஆசிரியராகவும் உள்ளார். இவருக்கு ஏற்கனவே இத்துறையில் பிரபலமான பல சீடர்கள் உள்ளனர்.
# கே. பி. பரமேசுவரன்

## விருதுகளும் பட்டங்களும்

கொடுந்திரப்புள்ளி பரமேசுவரன் பல பட்டங்களைப் பெற்றுள்ளார்.  
- காஞ்சி காமகோடி பீடத்தால் **ஆஸ்தான வித்வான்**
- **சங்கீத திலகம்** திருவம்பாடி தேவஸ்வம், திருச்சூர்
- கேரள பிராமண சபையால் **லய வாத்ய நிபுனா**
- **லயா வித்யாச்சார்யா மணி,** நந்திகேஷ்வர் தல வித்யாலயா, குரோம்பேட்டை, சென்னை
# ஓம்பிரகாசு சிங்

**ஓம்பிரகாசு சிங்** (*Omprakash Singh*)(பிறப்பு 13 மே 1959) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் 2022 உத்தரப்பிரதேச சட்டப்பேரவைத் தேர்தலில் ஜமானியா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ஏழாவது முறையாக இப்பதவிக்குத் தேர்ந்தெடுக்கப்பட்டார். 1998 முதல் 1999 வரை 12ஆவது மக்களவையில் காசிப்பூரையும் பிரதிநிதித்துவப்படுத்தியுள்ளார். இவர் சமாஜ்வாதி கட்சி உறுப்பினர் ஆவார்.
# ஓம்பிரகாசு சிங்

## அரசியல் வாழ்க்கை

நாடாளுமன்ற உறுப்பினராக இரண்டு ஆண்டுகள் பதவிவகித்தப்போது ஓம்பிரகாசு சிங், வர்த்தகக் குழு மற்றும் ஜவுளி தொடர்பான துணைக் குழுவின் உறுப்பினராக இருந்தார்.  
2003 முதல் 2007 வரை உத்தரப்பிரதேசத்தில் நீர்ப்பாசனத் துறை அமைச்சராகவும், பின்னர் 2012 முதல் 2017 வரை அகிலேசு யாதவ் அமைச்சரவையில் சுற்றுலாத் துறை அமைச்சராகவும் இருந்தார். நிலக்கரி அமைச்சகத்தின் ஆலோசனைக் குழு, தொடருந்து மாநாட்டுக் குழு மற்றும் பொது வருவாய்களுக்கு தொடருந்து நிறுவனங்கள் செலுத்த வேண்டிய ஈவுத்தொகை விகிதத்தை மறுஆய்வு செய்வதற்கான குழுவில் உறுப்பினராகவும் இருந்தார்.  
2012ஆம் ஆண்டில், சிங், ஜமானியா பிரதிநிதித்துவப்படுத்தும் வகையில் இந்திய சட்டமன்றத்திற்கு தேர்ந்தெடுக்கப்பட்டார். இதே நேரத்தில் சமாஜ்வாதி கட்சியின் ஆட்சியில் உத்தரப்பிரதேச அரசாங்கத்தில் அமைச்சராக இருந்தார்.
# அனில் குமார் சிங்

**அனில் குமார் சிங்** (*Anil Kumar Singh*) என்பவர் இந்திய அரசியல்வாதியும் உத்தரப் பிரதேசச் சட்டமன்ற உறுப்பினரும் ஆவார். இவர் பாரதிய ஜனதா கட்சியினை சார்ந்த அரசியல்வாதி ஆவார். இவர் 18வது உத்தரப் பிரதேச சட்டமன்ற உறுப்பினராக உள்ளார். 2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் புர்வா சட்டமன்றத் தொகுதியில் பாஜக சார்பில் போட்டியிட்டு வெற்றிபெற்று சட்டமன்ற உறுப்பினர் ஆனார். முன்னதாக இவர் 2017ஆம் நடைபெற்ற தேர்தலில் பகுஜன் சமாஜ் கட்சி சார்பில் போட்டியிட்டு சட்டமன்ற உறுப்பினராக ஆனார்.
# புளுட்டோனியம்(III) ஆக்சைடு

**புளுட்டோனியம்(III) ஆக்சைடு** (*Plutonium(III) oxide*) என்பது Pu<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் ஆக்சிசனும் சேர்ந்து இக்கனிமச் சேர்மம் உருவாகிறது. புளுட்டோனியத்தின் ஒரு செசுகியுவாக்சைடாக இது வகைப்படுத்தப்படுகிறது. பொதுவாகக் காணப்படும் புளுட்டோனியம் டை ஆக்சைடு (PuO<sub>2</sub>) சேர்மத்தை விட இது ஒரு குறைந்த ஆக்சைடு ஆகும்.
# புளுட்டோனியம்(III) ஆக்சைடு

## தயாரிப்பு

புளுட்டோனியம்(III) ஆக்சைடு சேர்மத்தின் கனசதுர வடிவமானது புளுட்டோனியம் டை ஆக்சைடின் வெப்பச் சிதைவின் மூலம் உருவாகிறது.  
::2PuO<sub>2</sub> → Pu<sub>2</sub>O<sub>3</sub> + O<sub>2</sub>  
புளுட்டோனியம் டை ஆக்சைடை உலோகப் புளுட்டோனியத்துடன் சேர்த்து ஒடுக்கும் வினைக்கு உட்படுத்தினால் புளுட்டோனியம்(III) ஆக்சைடு சேர்மத்தின் அறுகோண வடிவம் உருவாகிறது:  
:2PuO<sub>2</sub> + Pu → 2Pu<sub>2</sub>O<sub>3</sub>
# புளுட்டோனியம்(III) ஆக்சைடு

## இயற்பியல் பண்புகள்

புளுட்டோனியம்(III) ஆக்சைடு சேர்மம் கனசதுர அமைப்புடைய, Ia3 என்ற இடக்குழுவில் உள்ள கருப்புப் படிகங்களை உருவாக்குகிறது.  
இந்தச் சேர்மம் அறுகோண அமைப்புடைய படிகங்களையும் உருவாக்குகிறது, அதன் இடக்குழு தொகுதி P 3m1 ஆகும்.
# புளுட்டோனியம்(III) ஆக்சைடு

## வேதிப் பண்புகள்

திறந்த வெளியில் சேமித்து வைக்கும்போது புளுட்டோனியம்(III) ஆக்சைடு சேர்மம் ஆக்சிசனேற்றம் அடைகிறது.:  
:2Pu<sub>2</sub>O<sub>3</sub> + O<sub>2</sub> → 4PuO<sub>2</sub>
# இராம் மூர்த்தி வர்மா

**இராம் மூர்த்தி வர்மா** (*Ram Murti Verma*)(பிறப்பு 1 சனவரி 1965) என்பவர் இந்திய அரசியல்வாதியும், அகிலேஷ் யாதவ் அமைச்சகத்தின் கீழ் உத்தரப் பிரதேச அரசாங்கத்தில் பால் மற்றும் பால் மேம்பாட்டு முன்னாள் அமைச்சரும் ஆவார். சமாஜ்வாதி கட்சி உறுப்பினராக, வர்மா உத்தரப் பிரதேசத்தின் 18ஆவது சட்டமன்றத்தில் தண்டா சட்டமன்றத் தொகுதியைப் பிரதிநிதித்துவப்படுத்துகிறார்.
# இராம் மூர்த்தி வர்மா

## இளமை

வர்மா 1965 சனவரி 1 அன்று உத்தரப் பிரதேச மாநிலத்தில் அம்பேத்கர் நகர் மாவட்டத்தின் தோக்ரிபூர் கிராமத்தில் வாசுதேவ் வர்மாவுக்கு மகனாகப் பிறந்தார். இவர் இளங்கலை பட்டப்படிப்பில் சேர்ந்தார். ஆனால் தனது கல்வியை முடிக்கவில்லை. வர்மா 1984இல் சுதாமா தேவியை மணந்தார். இந்த இணையருக்கு இரண்டு மகன்கள் உள்ளனர். வர்மா தொழிலால் ஒரு விவசாயியாக உள்ளார்.
# இராம் மூர்த்தி வர்மா

## அரசியல் வாழ்க்கை

சமாஜ்வாதி கட்சியின் உறுப்பினரான வர்மா, 2012ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில் அக்பர்பூர் சட்டமன்றத் தொகுதியில் போட்டியிட்டு வெற்றி பெற்றார். 2012 முதல் 2017 வரை சட்டமன்ற உறுப்பினராகப் பணியாற்றினார். மீண்டும் 2017 தேர்தலில் போட்டியிட்ட வர்மா குறைந்த வித்தியாசத்தில் தோல்வியடைந்தார்.  
2022 உத்தரப் பிரதேசச் சட்டப்பேரவைத் தேர்தலில் அக்பர்பூருக்குப் பதிலாக தண்டா சட்டமன்றத் தொகுதியில் போட்டியிட்ட வர்மா, பாரதிய ஜனதா கட்சி வேட்பாளரான கபில் தியோ வர்மாவை 32,097 வாக்குகள் வித்தியாசத்தில் தோற்கடித்து மீண்டும் சட்டமன்ற உறுப்பினர் ஆனார்.  
வர்மா மூன்று முறை சமாஜ்வாதி கட்சியின் மாவட்டத் தலைவராகவும் பணியாற்றியுள்ளார். 2014 மக்களவைத் தேர்தலிலும் அம்பேத்கர் நகர் மக்களவைத் தொகுதியில் போட்டியிட்டார்.
# மகேந்திர நாத் யாதவ்

**மகேந்திர நாத் யாதவ்** (*Mahendra Nath Yadav*) என்பவர் இந்தியா அரசியல்வாதியும் உத்தரப் பிரதேச மாநில சட்டமன்ற உறுப்பினரும் ஆவார். இவர் உத்தரபிரதேசத்தில் உள்ள பசுதி சதார் சட்டமன்றத் தொகுதியின் சட்டமன்ற உறுப்பினராக உள்ளார். இவர் சமாஜ்வாதி கட்சியின் உறுப்பினர் ஆவார். 2022 சட்டமன்றத் தேர்தலில் பாரதிய ஜனதா கட்சி தயராம் சவுத்ரியைத் தோற்கடித்தார். இவர் சமாஜ்வாதி கட்சி மாவட்டத் தலைவராகவும் உள்ளார்.
# மகேந்திர நாத் யாதவ்

## தனிப்பட்ட வாழ்க்கை

மகேந்திரநாத் யாதவ் பசுதி மாவட்டத்தில் உள்ள கல்வாரி எத்மாலி (சங்காகியா) என்ற கிராமத்தில் பிறந்தார். இவரது தந்தையின் பெயர் சியாமச்சந்திர யாதவ்.
# மகேந்திர நாத் யாதவ்

## கல்வி

மகேந்திரநாத் யாதவ், சிவராசு கிசான் பட்டப்படிப்பு கல்லூரியில் முதுநிலைப் பட்டம் பெற்றுள்ளார்.
# மகேந்திர நாத் யாதவ்

## அரசியல்

மகேந்திரநாத் யாதவ் 2017ஆம் ஆண்டு நடைபெற்ற சட்டமன்றத் தேர்தலில் பசுதி சதார் சட்டமன்றத் தொகுதியில் போட்டியிட்டார். ஆனால் இவர் தோல்வியடைந்தார். 2005 முதல் தொடர்ந்து 10 ஆண்டுகள் மாவட்ட பஞ்சாயத்து உறுப்பினராக இருந்தார். 2004ஆம் ஆண்டில் கே. டி. சி. யின் தலைவராக இருந்துள்ளார். இது தவிர, மகேந்திர யாதவ் லோகியா வாகினி மாவட்டத் தலைவராகவும், சமாஜ்வாதி மாணவர் சபையின் மாவட்டத் தலைவருமாகவும் இருந்துள்ளார்.  
மகேந்திர நாத் யாதவ் பசுதி சதார் சட்டமன்றத் தொகுதியின் உறுப்பினராக உள்ளார். 2022 சட்டமன்றத் தேர்தலில் பாரதிய ஜனதா கட்சி தயராம் சவுத்ரியைத் தோற்கடித்தார்.
# ஜெய் கிசான் சாகு

**ஜெய் கிசான் சாகு** (*Jai Kishan Sahu*)(பிறப்பு 1964) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் காசிப்பூர் சதார் சட்டமன்றத் தொகுதியிலிருந்து 18ஆவது உத்தரப் பிரதேச சட்டமன்ற உறுப்பினராக உள்ளார். இவர் சமாஜ்வாதி கட்சியின் உறுப்பினர் ஆவார்.
# இலக்கி யாதவ்

**இலக்கி யாதவ்** (*Lucky Yadav*)(பிறப்பு நவம்பர் 15,1980) என்பவர் இந்திய அரசியல்வாதியும் உத்தரப் பிரதேச மாநில சட்டமன்ற உறுப்பினரும் ஆவார். இவர் சமாஜ்வாதி கட்சி உறுப்பினர் ஆவார். உத்தரப்பிரதேச மலானி சட்டமன்றத் தொகுதியின் பதினெட்டாவது சட்டமன்ற உறுப்பினராகவும் உள்ளார். யாதவ் தனது தந்தையின் மரணத்தைத் தொடர்ந்து 2020ஆம் ஆண்டில் நடந்த இடைத்தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். இவர் மீண்டும் 2022இல் சட்டமன்றத் தேர்தலில் போட்டியிட்டார். இந்த 2022 உத்தரபிரதேச சட்டப்பேரவைத் தேர்தலில், மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.
# பிசௌலீ சட்டமன்றத் தொகுதி

**பிசௌலீ சட்டமன்றத் தொகுதி** *(Bisauli Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. பிசௌலீ, பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# பிசௌலீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | கிருசுணன் வீர் சிங் | பாரதிய கிரந்தி தளம் |  |
| 1977 | பாபு பிரிச் வல்லப் | சுயேச்சை |  |
| 1980 | இந்திய தேசிய காங்கிரசு (இ) |  |  |
| 1985 | யோகேந்திர குமார் | சுயேச்சை |  |
| 1989 | இந்திய தேசிய காங்கிரசு</br> |  |  |
| 1991 | கிருசுண வீர் சிங் | ஜனதா தளம் |  |
| 1993 | தயா சிந்து சங்கதர் | பாரதிய ஜனதா கட்சி</br> |  |
| 1996 | யோகேந்திர குமார் | rowspan=2 | சமாஜ்வாதி கட்சி</br> |
| 2002 |  |  |  |
| 2007 | உம்லேசு யாதவ் | rowspan=2 | இராட்டிரிய பரிவர்த்தன் தளம் |
| 2012 | ஆசுதோசு மௌரியா |  |  |
| 2017 | குசாக்ரா சாகர் | பாரதிய ஜனதா கட்சி</br> |  |
| 2022 | ஆசுதோசு மௌரியா | சமாஜ்வாதி கட்சி</br> |  |
# ஆசுதோசு மௌரியா

**ஆசுதோசு மௌரியா** (Ashutosh Maurya) ஓர் இந்திய அரசியல்வாதியும், இந்தியாவின் உத்தரப்பிரதேசத்தின் பதினாறாவது சட்டமன்ற உறுப்பினரும் ஆவார். இவர் 2022 இல் நடைபெற்ற உத்தரபிரதேசத்தின் பிசௌலீ சட்டமன்றத் தொகுதியில் சமாஜ்வாதி கட்சியின் வேட்பாளராக போட்டியிட்டு வென்றார்.
# ஆசுதோசு மௌரியா

## அரசியல் வாழ்க்கை

2022 இல் நடைபெற்ற உத்தரப் பிரதேச சட்டமன்றத் தேர்தலில் பிசௌலீ சட்டமன்றத் தொகுதியில் சமாஜ்வாதி கட்சியின் வேட்பாளராக போட்டியிட்ட ஆசுதோசு மௌரியா 110569 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளர் குசாக்ரா சாகரை விட 1834 வாக்குகள் அதிகம் பெற்று வெற்றிபெற்றார்.  
2017 உத்தரப்பிரதேச சட்டப்பேரவைத் தேர்தலில் பாரதிய ஜனதா கட்சி குசாக்ரா சாகரிடம் தோல்வியடைந்தார்.
# சகசுவான் சட்டமன்றத் தொகுதி

**சகசுவான் சட்டமன்றத் தொகுதி** *(Sahaswan Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாயூன் மாவட்டத்தில் அமைந்துள்ளது. சகசுவான், பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சகசுவான் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | சாந்தி தேவி | பாரதிய கிரந்தி தளம் |  |
| 1977 | நரேசு பால் சிங் யாதவ் | ஜனதா கட்சி |  |
| 1980 | மீர் மிசார் அலி | இந்திய தேசிய காங்கிரசு (இ) |  |
| 1985 | நரேசு பால் சிங் யாதவ் | லோக்தளம் |  |
| 1989 | மிர்மசார் அலி அலியாசு நன்கே மியான் | சுயேச்சை |  |
| 1991 | ஓம்கார் சிங் | ஜனதா தளம் |  |
| 1993 | மிர்மசார் அலி அலியாசு நன்கே மியான் | rowspan=3 | சமாஜ்வாதி கட்சி</br> |
| 1996 | முலாயம் சிங் யாதவ் |  |  |
| 2002 | ஓம்கார் சிங் யாதவ் |  |  |
| 2007 | தர்ம் பால் யாதவ் டிபி யாதவ் | ராஷ்ட்ரிய பரிவர்த்தன் தளம் |  |
| 2012 | ஓம்கார் சிங் | rowspan=3 | சமாஜ்வாதி கட்சி</br> |
| 2017 |  |  |  |
| 2022 | பிரசேசு யாதவ் |  |  |
# நெப்டியூனியம் மூவாக்சைடு

**நெப்டியூனியம் மூவாக்சைடு** (*Neptunium trioxide*) என்பது NpO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் ஆக்சிசனும் சேர்ந்து இந்த கனிமச் சேர்மம் உருவாகிறது.
# நெப்டியூனியம் மூவாக்சைடு

## தயாரிப்பு

நெப்டூனியம்(V) நைட்ரேட்டு கரைசலை, பொட்டாசியம் மற்றும் இலித்தியம் நைட்ரேட்டுகளின் உருகிய நல்லுருகு கலவையில் 150 °செல்சியசு வெப்பநிலையில் ஓசோனைக் கொண்டு ஆக்சிசனேற்றம் செய்வதன் மூலம் நெப்டூனியம் முவாக்சைடைப் பெறலாம். இந்த வினையின் துணை விளைபொருட்கள் நீரினால் கழுவி அகற்றப்படுகின்றன. மற்ற முறைகளும் அறியப்பட்டுள்ளன.
# நெப்டியூனியம் மூவாக்சைடு

## இயற்பியல் பண்புகள்

நெப்டூனியம் மூவாக்சைடு அதிக ஆவியாகும் தன்மை கொண்டது. நீரேறிய வடிவத்தில் மட்டுமே இது காணப்படுகிறது. தண்ணீரில் கரையாது. மாறுபட்ட இயைபு கொண்ட NpO₃•xH₂O என்ற அடர் பழுப்பு நிற நீரேற்றப் படிகங்களை உருவாக்குகிறது. இதில் x = 1–2 ஆகும். NpO₃•H₂O நீரேற்றப் படிகங்கள் செஞ்சாய்சதுர படிக அமைப்பைச் சேர்ந்தவையாகும்.
# கன்னியாகுமரி (உணவகம்)

**கன்னியாகுமரி** (*Kanyakumari*) என்பது நியூயார்க் நகரில் பிளாடிரான் மாவட்டத்தில் யூனியன் சதுக்கத்திற்கு அப்பால் உள்ள ஓர்இந்திய உணவகமாகும். இது முதன்மையாக கடலோர தென்னிந்திய உணவை மையமாகக் கொண்டுள்ளது.
# கன்னியாகுமரி (உணவகம்)

## வரலாறு

சலீல் மேத்தா சனவரி 2024இல் இந்த உணவகத்தைத் திறந்தார். மேத்தா முன்பு இதே இடத்தில் கெபயா என்ற உணவகத்தை நடத்தி வந்தார். இதே குழுவின் பிற உணவகங்களான *பங்கி ஹாஸ்பிடாலிட்டி*யில், ஒரு காலத்தில் மிச்செலின் நடித்த லாட் (மலேசியன்), கபாப் அவ் சராப் (இந்தியன்), வாவ் (மலேசியன்) மற்றும் ஆசிய ஈர்க்கப்பட்ட காக்டெய்ல் பார்களான சிங்லிஷ் மற்றும் ஜெலாசு ஆகியவை அடங்கும்.
# கன்னியாகுமரி (உணவகம்)

## உணவு

இங்குள்ள உணவு வகைகளில் நன்னீர் மட்டி கோலிவாடா, மெதுவாக சமைத்த கருப்பு தங்க மாட்டிறைச்சி, வடா பாவ் ஆகியவை அடங்கும்.
# கன்னியாகுமரி (உணவகம்)

## மதிப்புரை

கன்னியாகுமரி சூன் 2024இல் நியூயார்க் நகரத்திற்கான *மிச்செலின் வழிகாட்டியில்* சேர்ந்தது.
# தெரசா தீவு

**தெரசா தீவு** (*Teressa Island*) இந்தியாவின் நிக்கோபார் தீவுகளில் ஒன்றாகும். தரசா தீவு என்ற பெயராலும் இத்தீவு அழைக்கப்படுகிறது.
# தெரசா தீவு

## வரலாறு

டென்மார்க் தனது உரிமையை கைவிட்டுவிட்டது என்ற அனுமானத்தின் பேரில் ஆத்திரியா நிகோபார் தீவுகளை ஒரு காலனியாகக் கோரியபோது (1778-1784), அவர்கள் தெரசா தீவுக்கு ஆத்திரியாவின் இளவரசி மரியா தெரேசியாவின் பெயரைச் சூட்டினர். ஆத்திரியா 1784-ஆம் ஆண்டில் தனது உரிமையைக் கைவிட்டது.  
2004 ஆம் ஆண்டு இந்தியப் பெருங்கடல் நிலநடுக்கம் மற்றும் சுனாமியைத் தொடர்ந்து, தெரசா தீவின் தாவரங்கள் மற்றும் விலங்கினங்களுக்குப் பெரும் சேதம் ஏற்பட்டது.
# தெரசா தீவு

## புவியியல்

தெரசா தீவு, அருகிலுள்ள கமோர்டா தீவுக்கு மேற்கிலும், கச்சல் தீவுக்கு வடமேற்கிலும் அமைந்துள்ளது. சோவ்ரா தீவு எனப்படும் சிறிய தீவு வடக்கிலும், போம்புகா தீவு கிழக்கிலும் அமைந்துள்ளன. இந்தத் தீவின் வடக்குப்பகுதியில் உள்ள நிலப்பரப்பு 87 மீட்டர் உயரம் வரை உயர்ந்து காணப்படுகிறது.  
தெரசா தீவின் பரப்பளவு 101.26 சதுர கிலோமீட்டர் ஆகும்.
# தெரசா தீவு

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய தேசிய மக்கள் தொகை கணக்கெடுப்பின்படி, தெரசா தீவின் மக்கள் தொகை 1,934 ஆக இருந்தது. அங்குள்ள மிகப்பெரிய குடியிருப்புப் பகுதிகள்: பெங்காலி (354), கலாசி (335), மற்றும் மின்யுக் (305) ஆகியனவாகும்.
# தெரசா தீவு

## நிர்வாகம்

தெரசா தீவு நான்கோவுரி நகரத்தின் தெரசா-சோவ்ரா தாலுகாவைச் சேர்ந்ததாகும்.  
சோவ்ரா தீவு, போம்புகா தீவு, தில்லாங்சோங்கு தீவு மற்றும் லாவுக்கு தீவு ஆகியவை தெரசா-சோவ்ரா தாலுகாவில் உள்ள மற்ற தீவுகளாகும்.
# தெரசா தீவு

## படக்காட்சியகம்

சஃபேத்து பாலு கடற்கரை
சஃபேத்து பாலு கடற்கரை (வெள்ளை மணல் கடற்கரை) போம்புகா தீவுக்கு எதிரே கிழக்குப் பகுதியில் அமைந்துள்ளது.
# அந்தமான் நிக்கோபார் தீவுகளின் பாலூட்டிகளின் பட்டியல்

**அந்தமான் நிக்கோபார் தீவுகளின் பாலூட்டிகளின் பட்டியல்** (*List of mammals of the Andaman and Nicobar Islands*) என்பது அந்தமான் மற்றும் நிக்கோபார் தீவுகளில் காணப்படும் பாலூட்டி இனங்களின் பட்டியல். அந்தமான் மற்றும் நிக்கோபார் தீவுகளில் 60 வகையான பாலூட்டிகள் உள்ளன.
# அந்தமான் நிக்கோபார் தீவுகளின் பாலூட்டிகளின் பட்டியல்

## ஆர்டியோடாக்டைலா

- புள்ளிமான், *ஆக்சிசு ஆக்சிசு*
- நீலத் திமிங்கிலம், *பலேனோப்டெரா மசுகுலசு*
- வீட்டு எருமை , *புபாலசு புபாலிசு*
- குட்டை அலகு சேணம் முதுகு ஓங்கில், *டெல்பினஸ் டெல்ஃபிஸ்*
- ஆவுளியா, *தூகாங் தூகான்*
- ஆசிய யானை, *எலிபசு மாக்சிமசு*
- வடக்கு செங்கேளையாடு, *முந்தியாகசு வேகினாலிசு*
- முலாம்பழத் தலை திமிங்கலம், *பெபோனோசெபலா எலக்ட்ரா*
- எண்ணெய்த் திமிங்கிலம், *பிசீட்டர் கேட்டடோன்*
- பொய் கொலைத் திமிங்கிலம், *சூடோர்கா கிராசிடென்சு*
- சீன ஓங்கல், *சௌசா சினென்சிஸ்*
- கிண்கிணி ஓங்கல், *ஸ்டெனெல்லா லாங்கிரோஸ்ட்ரிசு*
- காட்டுப்பன்றி, *சஸ் ஸ்க்ரோஃபா*
- இந்தோ-பசிபிக் பாட்டில்நோஸ் டால்பின், *டர்சியோப்ஸ் அடங்குஸ்*
# அந்தமான் நிக்கோபார் தீவுகளின் பாலூட்டிகளின் பட்டியல்

## ஊனுண்ணி

- வீட்டு நாய், *கேனிசு பேமிலியாரிசு*
- வீட்டுப் பூனை, *ஃபெலிஸ் கேட்டஸ்*
- முகமூடி பனை புனுகுப்பூனை, *பாகுமா லார்வாட்டா*
# அந்தமான் நிக்கோபார் தீவுகளின் பாலூட்டிகளின் பட்டியல்

## கைரோப்டெரா

- சிறிய மூக்கு பழ வௌவால், *சைனோப்டெரஸ் பிராக்கியோடிஸ்*
- நரிமூக்குப் பழ வௌவால், *சைனோப்டெரஸ் ஸ்பிங்க்ஸ்*
- குகை தேன் வௌவால், *ஈயோனிக்டெரிஸ் ஸ்பெலியா*
- திக்கல் வௌவால், *ஹெஸ்பெரோப்டெனஸ் டிக்கெல்லி*
- இலை மூக்கு வௌவால், *ஹிப்போசிடெரோஸ் டயடெமா*
- புல்வஸ் வட்ட இலை வௌவால், *ஹிப்போசிடெரோஸ் ஃபுல்வஸ்*
- இடைநிலை வட்ட இலை வௌவால், *ஹிப்போசிடெரோஸ் லார்வடஸ்*
- நிக்கோபார் இலை மூக்கு வௌவால், *ஹிப்போசிடெரோஸ் நிக்கோபருலே*
- பொமோனா வட்ட இலை வௌவால், *ஹிப்போசிடெரோஸ் பொமோனா*
- சிறிய வாம்பயர் வௌவால், *மெகாடெர்மா ஸ்பாஸ்மா*
- சிறிய வளைந்த இறக்கை வௌவால், *மினியோப்டெரஸ் புசில்லஸ்*
- ஹார்ஸ்ஃபீல்டின் வௌவால், *மியோடிஸ் ஹார்ஸ்ஃபீல்டி*
- இந்திய மழுங்குமூக்கு வௌவால், *பிபிஸ்ட்ரெல்லஸ் கோரமண்ட்ரா*
- ஜாவா பிபிஸ்ட்ரெல், *பிபிஸ்ட்ரெல்லஸ் ஜாவானிகஸ்*
- நிக்கோபார் பறக்கும் நரி, *டெரோபஸ் ஃபானுலஸ்*
- இந்திய பறக்கும் நரி, *டெரோபஸ் ஜிகாண்டியஸ்*
- தீவு பறக்கும் நரி, *டெரோபஸ் ஹைப்போமெலனஸ்*
- கருங்காது வௌவால், *டெரோபஸ் மெலனோடஸ்*
- பெரிய பறக்கும் நரி, *டெரோபஸ் வாம்பிரஸ்*
- இடைநிலை குதிரைவாலி வௌவால், *ரைனோலோபஸ் அஃபினிஸ்*
- அந்தமான் லாட வௌவால், *ரைனோலோபஸ் காக்னாடஸ்*
- தாப்சன் குதிரைலாட வௌவால், *ரைனோலோபஸ் யுனானென்சிஸ்*
- சிறிய எலிவால் வௌவால், *ரைனோபோமா ஹார்டுவிக்கி*
- சிறிய ஆசிய மஞ்சள் வௌவால், *ஸ்கோடோபிலஸ் குஹ்லி*
- கருந்தாடி வௌவால், *டேபோசஸ் மெலனோபோகன்*
- வெற்று-முதுகு கொண்ட பை வௌவால், *டேபோசஸ் சாக்கோலைமஸ்*
- சிறிய மூங்கில் வௌவால், *டைலோனிக்டெரிஸ் பேச்சிபஸ்*
# அந்தமான் நிக்கோபார் தீவுகளின் பாலூட்டிகளின் பட்டியல்

## யூலிபோடிஃப்லா

- அந்தமான் மூஞ்சூறு, *குரோசிடுரா அந்தமானென்சிசு*
- அந்தமான் மூஞ்சூறு, *குரோசிடுரா கிஸ்பிடா*
- ஜென்கின்சு மூஞ்சுறு, *குரோசிடுரா ஜென்கின்சி*
- நர்க்கொண்டம் மூஞ்சூறு, *குரோசிடுரா நர்கொண்டமி*
- நிகோபார் மூஞ்சூறு, *குரோசிடுரா நிக்கோபாரிகா*
- நிகோபார் மர மூஞ்சூறு, *துபையா நிக்கோபரிகா*
# அந்தமான் நிக்கோபார் தீவுகளின் பாலூட்டிகளின் பட்டியல்

## பிரைமேட்ஸ்

நண்டு உண்ணும் குரங்கு, *மக்காக்கா பாசிகுலரிசு*
# அந்தமான் நிக்கோபார் தீவுகளின் பாலூட்டிகளின் பட்டியல்

## கொறிணிகள்

- வடக்கு பனை அணில், *பன்னம்புலசு பென்னாந்தி*
- மான் நிற எலி, *மஸ் செர்விகலர்*
- வீட்டு எலி, *மசு மசுகுலசு*
- சிக்கிம் எலி, *ரேட்டசு அந்தமனென்சிசு*
- முட்டாள்தனமான எலி, *ரேட்டசு பர்ரசு*
- பனை எலி, *ரேட்டசு பால்மரம்*
- கருப்பு எலி, *ரேட்டசு ரேட்டசு *
- அந்தமான் எலி, *ரேட்டசு ஸ்டோய்கஸ்*
- தனெசுமி எலி, *ரேட்டசு தேனெசுமி*
# ப. வெ. தாமோதரன்

**ப. வெ. தாமோதரன்** (*P. V. Damodaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் பச்சபாளையம் பகுதியினைச் சேர்ந்தவர். இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொங்கலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில் 2002-ம் ஆண்டு முதல் 2006-ம் ஆண்டு வரை கால்நடைத்துறை அமைச்சராகப் பதவி வகித்தார்.
# ப. வெ. தாமோதரன்

## வகித்த பதவிகள்

- தமிழக கால்நடைத்துறை அமைச்சர்
- கோவை மாவட்ட ஆவின் தலைவர்
- எம்.ஜி.ஆர். மன்ற மாநில துணைத் தலைவர்
- கோவை புறநகர் மாவட்ட செயலாளர்
# ப. வெ. தாமோதரன்

## இறப்பு

கொரோனா தொற்றால், நுரையீரல் கடுமையாகப் பாதிக்கப்பட்டுச் சிகிச்சைபெற்றுவந்த இவர், சிகிச்சை பலனின்றி, கோவையில் உள்ள ஒரு தனியார் மருத்துவமனையில், சனவரி 12, 2021 அன்று உயிரிழந்தார்.
# கத்ரி மஞ்சுநாதர் கோயில்

**கத்ரி மஞ்சுநாதா கோயில்** (*Kadri Manjunath Temple*) என்பது இந்தியாவின் கருநாடக மாநிலத்தில் மங்களூரில் அமைந்துள்ள ஓர் வரலாற்றுச் சிறப்புமிக்க கோயிலாகும். சிவள்ளி மத்வ பிராமணர்கள் கோயிலின் பொறுப்பாளர்களாகவும் பூசாரிகளாகவும் உள்ளனர்.
# கத்ரி மஞ்சுநாதர் கோயில்

## வரலாறு

கத்ரி மலைகளில் உள்ள மஞ்சுநாதேசுவரர் கோயில் 10 அல்லது 11 ஆம் நூற்றாண்டில் கட்டப்பட்டதாகக் கூறப்படுகிறது. இது 14 ஆம் நூற்றாண்டில் ஒரு முழுமையான கல் கட்டமைப்பாக மாற்றப்பட்டது.  
அலுபா வம்சத்தைச் சேர்ந்த பழைய கோவில் ஒன்று கத்ரியின் அமைந்துள்ளது. குந்தவர்மன் என்ற மன்னரால் நிறுவப்பட்ட பல சிறந்த வெண்கல சிலைகள் இந்த கோவிலில் உள்ளன. சுமார் 5 அடி உயரமுள்ள பிரம்மன் என்று அடையாளம் காணப்பட்ட லோகேசுவரின் சிலையின் பீடத்தில் பொ.ச. 968 தேதியிட்ட அவரது கல்வெட்டுகளைக் காணலாம். கல்வெட்டில், குந்தவர்மன் மன்னன் துணிச்சலில் அருச்சுனனுடன் ஒப்பிடப்படுகிறான். கல்வெட்டில் மங்களூர் "மங்களபுரம்" என்று குறிப்பிடப்பட்டுள்ளது.  
கோயிலின் சமையலறையில் இருக்கும் கிபி 1 ஆம் நூற்றாண்டின் துளு, கன்னடம் மற்றும் மலையாள எழுத்துக்களில் உள்ள மற்றொரு கல்வெட்டு, ஆட்சியாளரும் உள்ளூர் நில உரிமையாளர்களும் கோயிலுக்கு நிலத்தை தானமாக அளித்ததாகக் கூறுகிறது.
# கத்ரி மஞ்சுநாதர் கோயில்

## புராணக் கதை

மேற்குத் தொடர்ச்சி மலைகளில் வசித்து வந்த பரசுராமர், சத்திரியர்களைக் கொன்று, காசியபருக்கு நிலங்களை தானமாக அளித்ததாக ஒரு புராணக் கதை கூறப்படுகிறது. அவர் சிவபெருமானிடம் வாழ இடம் கேட்டு பிரார்த்தனை செய்தார். கதிரியில் தவம் செய்தால், உலக நன்மைக்காக சிவபெருமான் மஞ்சுநாதராக மறுபிறவி எடுப்பார் என்று பரசுராமருக்கு உறுதியளித்தார். சிவனின் கட்டளைப்படி பரசுராமர் தனது கோடரியை கடலில் எறிந்து, தனது தவத்திற்காக ஒரு இடத்தை உருவாக்கினார். பரசுராமரின் பிரார்த்தனைக்கு இணங்க, சிவபெருமான் பார்வதி தேவியுடன் மஞ்சுநாதராக அவருக்குத் தோன்றி, உலக நன்மைக்காக கதிரியில் தங்கினார். மஞ்சுநாதரின் கட்டளைப்படி சப்தகோடி மந்திரங்கள் ஏழு தீர்த்தங்களாக மாறின.
# கத்ரி மஞ்சுநாதர் கோயில்

## பௌத்த வரலாறு

இந்த இந்துக் கோவிலுக்கு பௌத்த வரலாறும் உள்ளன. இங்கு பௌத்த மதம் கிபி 10-ஆம் நூற்றாண்டு வரை பின்பற்றப்பட்டது. மற்ற இடங்களில் அது வீழ்ச்சியடைந்த போதிலும், மஞ்சுசிறீ மற்றும் அவலோகிதர் போன்றவர்களின் மீதான பக்தி இந்த பிராந்தியத்தில் தொடர்ந்தது. நாத சைவ வழிபாட்டு முறை ஓரளவு பௌத்த மதத்தையும் தாந்த்ரீக சிவன் பாரம்பரியத்தையும் நோக்கியதாக இருந்தது. இதன் விளைவாக, பல பௌத்தக் கோயில்கள் இந்துக்களால் கைப்பற்றப்பட்டன. எம். கோவிந்த பாய் என்பாரின் கூற்றுப்படி, இந்த கோயில் கத்ரி மஞ்சுநாதர் கோயில் என்று அழைக்கப்பட்டது. மஞ்சுநாதர் சிவனுடனும் கதிரி என்பது வச்சிரயான வழிபாட்டின் பௌத்த மடாலயமான கத்ரி புத்த விகாரத்திலிருந்து பெறப்பட்டது.  
சிவ பக்தரான அலுபா வம்சத்தின் மன்னர் குந்தவர்மன், அவலோகிதர் உருவத்தின் அடிப்பகுதியில் ஒரு கல்வெட்டை விட்டுச் சென்றார். இந்த உருவம் புத்தரின் உருவமல்ல, ஆனால் சிவனின் ஒருங்கிணைந்த வடிவமாக வணங்கப்பட்ட போதிசத்துவரின் உருவமாகும். மேலும், இது போதிசத்துவ மஞ்சுசிறீயின் வழிபாட்டின் மையமாக இருந்தது என்று எம். கோவிந்த பாய் முடிவு செய்துள்ளார். பின்னர் இந்த போதிசத்துவர்கள் சைவ தெய்வங்களாக அடையாளம் காணப்பட்டனர். லோகேசுவரர் சிலை இந்தியாவின் சிறந்த வெண்கல சிலையாகக் கருதப்படுகிறது.
# கத்ரி மஞ்சுநாதர் கோயில்

## இதனையும் காண்க

- மதுர் கோயில்
- அவலோகிதர்
# கே. சுதர்சனம்

**கே. சுதர்சனம்** (*K. Sudarsanam*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் தானாகுளம் பகுதியினைச் சேர்ந்தவர். இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கும்மிடிப்பூண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில், சிறிது காலம் பிற்படுத்தப்பட்டோர் நலத்துறை அமைச்சராக பணியாற்றியுள்ளார்.
# கே. சுதர்சனம்

## இளமையும் குடும்பமும்

சுதர்சனம், திருவள்ளூர் மாவட்டம், தானாகுளம் பகுதியினைச் சேர்ந்தவர். இவருக்கு ஜெயம்மாள் என்ற மனைவியும், கே. எஸ். விஜயகுமார் மற்றும் சதீஷ்குமார் என்கிற இரு மகன்களும் உள்ளனர். இவரது
மகன் விஜயகுமாரும், கும்மிடிப்பூண்டி சட்டமன்ற உறுப்பினராக இருந்துள்ளார்.
# கே. சுதர்சனம்

## இறப்பு

இவர், திருவள்ளூர் மாவட்டம் பெரியபாளையம் அருகே உள்ள தானாகுளத்தில் குடும்பத்துடன் வசித்து வந்தார். கடந்த 2005 ஜனவரி 9ல், தன் குடும்பத்தினருடன் வீட்டில் துாங்கிக் கொண்டிருந்தார். அப்போது, வடமாநிலத்தை சேர்ந்த பவாரியா கொள்ளையர்கள் வீடு புகுந்து சுதர்சனத்தை சுட்டு கொண்டனர்.
# பில்சீ சட்டமன்றத் தொகுதி

**பில்சீ சட்டமன்றத் தொகுதி** *(Bilsi Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. பில்சீ, பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அரிசு சந்திரா

**அரிசு சந்திரா** என்ற **அரிசு சந்திர சாக்யா** *(Harish Chandra Shakya)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் பில்சீ சட்டமன்றத் தொகுதியில் போட்டியிட்டு வென்றார். இத்தொகுதியானது பதாவுன் மாவட்டத்தில் அமைந்துள்ளது. இவர் பிரஜ் பிராந்தியத்தைச் சேர்ந்த முன்னாள் பாஜக பிற்படுத்தப்பட்டோர் பிராந்திய தலைவர் ஆவார்.
# அரிசு சந்திரா

## அரசியல்

2022 இல் நடைபெற்ற உத்தரப் பிரதேச சட்டமன்றத் தேர்தலில் பில்சீ சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அரிசு சந்திரா 93500 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் சந்திர பிரகாசை விட 25115 வாக்குகள் அதிகம் பெற்று வெற்றிபெற்றார்.
# தென்னிந்திய சிற்றுண்டிகள்

**தென்னிந்திய சிற்றுண்டிகள்** (*South Indian snacks*) என்பதுதென்னிந்தியாவில் பொதுவாகக் கிடைக்கும் சிற்றுண்டிகளின் பட்டியல் ஆகும்.  
- அச்சப்பம்
- அவலோஸ் உண்டா
- பஜ்ஜி
- மங்களூர் பச்சி
- போண்டா
- தயிர் வடை
- தோசை
- ஜாங்கிரி
- கோழலப்பம்
- முறுக்கு
- பக்காவடா
- பெசரட்டு
- பூரி
- புனுகுலு
- பழம்பொரி
- வடை
- உழுந்து வடை
- பருப்பு வடை
- வெங்காய வடை
- உப்புமா
- ஊத்தப்பம்
- வட்டலாப்பம்
# தமிழரசன் (திரைப்படம்)

**தமிழரசன்** 2023ஆம் ஆண்டு வெளிவந்த அதிரடி பரபரப்பு தமிழ்த் திரைப்படமாகும். இப்படத்தை பாபு யோகேஸ்வரன் எழுதி இயக்கினார்.
# தமிழரசன் (திரைப்படம்)

## கதைச் சுருக்கம்

தமிழரசன் ஒரு இரக்க குணமுள்ள காவல்துறை அதிகாரி. அவரது மகன் பிரபாகர் இருதய மாற்று அறுவை சிகிச்சைக்காக மருத்துவமனையில் அனுமதிக்கப்பட்டுள்ளார். ஆனால் பேராசை கொண்ட மருத்துவமனை ஊழியர்களால் இதய மாற்று அறுவை சிகிச்சை செய்ய புறக்கணிக்கப்படுகிறார். இதனால் தமிழரசன் மருத்துவமனையைக் கைப்பற்றுகிறார். ஆனால் அவர் ஊழல் நிறைந்த மேல்நிலை அதிகாரி டிசிபி ராணா பிரதாப் சிங் மற்றும் அவரது தனிப்பட்ட எதிரிகளிடமிருந்து தடைகளை எதிர்கொள்கிறார்.
# தமிழரசன் (திரைப்படம்)

## இசை

இளையராஜா இத்திரைப்படத்திற்கு இசையமைத்தார்
# தமிழரசன் (திரைப்படம்)

## விமர்சனங்கள்

தினமலர் நாளிதழில் வந்த விமர்சனத்தில், "மருத்துவமனையில் உள்ளவர்களை விஜய் ஆண்டனி பிணயக் கைதியாக பிடித்து வைத்ததுமே, படம் இப்படித்தான் போய் முடியும் என நம்மால் யூகித்துவிட முடிகிறது. அதுவரையிலான அவருடைய போராட்டத்தில் பாசப் போராட்டம்தான் அதிகம் இருக்கிறது. வேறு எந்த ஒரு அதிரடியும் இல்லாததால் சுவாரசியமாக ரசிக்க முடியவில்லை" என்று எழுதி மதிப்பீடுகளை வழங்கினர்.  
ஆனந்த விகடன் நாளிதழில் வந்த விமர்சனத்தில், "தன் மகனைக் காப்பாற்ற மருத்துவமனையையே விஜய் ஆண்டனி தன் கட்டுப்பாட்டுக்குள் கொண்டுவரும் காட்சிகளில் ஏராளமான லாஜிக் குறைபாடுகள் என்றால் இறுதியில் வில்லன்கள் அனைவரும் வரிசைகட்டி ஒவ்வொருவராகத் திருந்துவதெல்லாம் செம போங்கு பாஸ். எதை முதன்மைப்படுத்திச் சொல்வது, அதை எப்படிச் சொல்வது என்பதில் தடுமாறி நிற்கிறான் தமிழரசன்" என்று எழுதி மதிப்பெண்கள் வழங்கினர்.
# உத்திரமேரூர் ஏரி

**உத்திரமேரூர் ஏரி** *(Uthiramerur Lake)* என்பது, காஞ்சிபுரம் மாவட்டம் உத்திரமேரூர் நகரின் வேடபாளையம் எனும் கிராமத்தின் அருகே பல்லவர் காலத்தில் மனிதனால் உருவாக்கப்பட்ட நீர்த்தடமாகும்.
**உத்திரமேரூர் ஏரி** *(Uthiramerur Lake)* என்பது, காஞ்சிபுரம் மாவட்டம் உத்திரமேரூர் நகரின் வேடபாளையம் எனும் கிராமத்தின் அருகே பல்லவர் காலத்தில் மனிதனால் உருவாக்கப்பட்ட நீர்த்தடமாகும்.
# உத்திரமேரூர் ஏரி

## பிறப் பெயர்கள்

காஞ்சிபுரம் மாவட்டத்தின் மூன்றாவது பெரிய ஏரியாக திகழும் இந்த ஏரியானது, பல்லவர் மன்னர்கள் ஆண்ட காலத்தில் (கி.பி. 715 முதல் 825 ஆம் ஆண்டுகளில்) வெட்டப்பட்டது. இந்த ஏரிக்கு 'வைர மேக தடாகம்' என்ற பெயரும் உண்டு. உத்திரமேரூர்- மானாம்பதி சாலை இந்த உத்திரமேரூர் ஏரிக்கு குறுக்கே செல்வதால் 'பெரிய ஏரி', 'சித்தேரி' என இரண்டாக பிரிக்கப்பட்டுள்ளது.
# உத்திரமேரூர் ஏரி

## அமைவிடம்

பொதுவாக உத்திரமேரூர் ஏரி என்றும் மற்றும் வேதபாளையம் ஏரி என்றும் அழைக்கப்படும் இது, உத்திரமேரூர், வேடபாளையம் காட்டுப்பாக்கம், நீரடி, பூச்சேரி உள்ளிட்ட இந்த ஏரியின் சதுப்பு நிலத்தைச் சுற்றியுள்ள கிராமங்களாகும். மேலும்
குப்பந்தூர், மணித்தோட்டம், ஆங்கூர், வடவூர், நல்லூர், எஸ்.பி.சதம், பூர்ந்திகொல்லம், பட்டக்குளம், வல்லம்கொற்றை.
மற்றும் தக்கநல்லூர் போன்ற கிராமங்களும் இந்த ஏரியை சுற்றியுள்ளன. இந்த ஏரி தமிழ்நாட்டின் காஞ்சிபுரம் மாவட்டத்தில் அமைந்துள்ளது. புவியியல் ஒருங்கிணைப்புகள் அட்சரேகை: 12° 37'56.1” N; 12° 38'12.4” N; 12° 38'21.2” N; 12° 37'32.1” N மற்றும் தீர்க்கரேகை: 079° 44'27.8" E; 079° 44'32.5" E; 079° 44'33.3" E; 079° 43'22.7" E. சதுப்பு நிலம் ஒரு பாதுகாக்கப்பட்ட பகுதி அல்ல. இந்த நீர்த்தடம் பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது.
# உத்திரமேரூர் ஏரி

## தளத்தின் பண்புகள்

உத்திரமேரூர் ஏரியின் பரப்பளவு - புவியிடங்காட்டியின் (GPS) ஆயத்தொலைவுகளின் அடிப்படையில், ஏரியின் பரப்பளவை 788 எக்டேர் (சுமார் 1947 ஏக்கர்கள்) என மதிப்பிடப்பட்டுள்ளது. இந்த ஏரி, 'குளம்' என்ற துணைப்பிரிவில் உள்ள மனிதனால் உருவாக்கப்பட்ட (உள்நாட்டு) வகை நீர்த்தடத்தைச் சேர்ந்தது எனவும், இரண்டாம் நிலைத் தகவல்களின் அடிப்படையில், இந்த ஏரியின் சராசரி ஆழம் 2.5 மீட்டர்களாக உள்ளது எனவும் கருதப்படுகிறது. மேலும் இந்த ஏரியின் உயரம் கடல் மட்டத்திலிருந்து 29 முதல் 36 மீட்டர் வரை உள்ளது.
# உத்திரமேரூர் ஏரி

## நீர் நிலவரங்கள்

இந்த ஈரநிலத்திற்கான நீரின் முக்கிய ஆதாரம், மழைப்பொழிவு மற்றும் சுற்றியுள்ள பகுதியிலிருந்து வழிந்து வரும் நீர் ஆகும்.
இந்த ஏரி பெரும்பாலும் மழைப்பொழிவு மற்றும் வழிந்தோடும் நீரைச் சார்ந்து இருப்பதால், இதில் உள்ள நீர் பெரும்பாலும் இடைப்பட்ட தன்மையுடையதாக உள்ளது. இந்த ஏரியில் இருந்து வரும் நீர், சுற்றியுள்ள வேளாண் நிலங்களுக்கு ஒரு முக்கிய ஆதாரமாக உள்ளது. மேலும் இந்த நீர் அப்பகுதியின் நிலத்தடி நீரை உயர்த்தவும், வழிந்தோடும் உபரி நீர் பாலாறு ஆற்றிலும் கலக்கிறது.
நீரின் கார அமிலத்தன்மை (pH) காரத்தன்மை கொண்டதாகவும், அது 8.5 வரையிலும் பதிவு செய்யப்பட்டுள்ளது. மாதிரி எடுக்கும் நேரத்தில் ஏரியில் உள்ள நன்னீரின் உப்புத்தன்மை 0.174 ppt ஆகப் பதிவு செய்யப்பட்டது. *(0.174 ppt என்றால் ஒரு லிட்டர் (அல்லது கிலோகிராம்) தண்ணீரில் 0.174 கிராம் உப்பு மட்டுமே உள்ளது, இது மிகக் குறைந்த அளவு.)* இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளியே நீட்டிக்கொண்டிருக்கும் தாவரங்கள் மிகக் குறைவாகக் காணப்பட்டதால், இது மீசோட்ரோபிக் *(Mesotrophic)* நிலைக்கு நெருக்கமாக இருப்பது கண்டறியப்பட்டது. *மீசோட்ரோபிக் என்பது ஒரு சுற்றுச்சூழல் நிலை, குறிப்பாக ஏரிகள் மற்றும் நீர்நிலைகளில், ஊட்டச்சத்துக்கள் மற்றும் உயிரியல் உற்பத்தித்திறன் மிதமான அளவில் (இடைநிலையில்) இருப்பதைக் குறிக்கிறது)*. இந்த ஈரநிலம் சுற்றியுள்ள கிராமங்களில் இருந்து வரும் வீட்டுக் கழிவுநீரையும், அருகிலுள்ள கிடங்குகளிலிருந்து வரும் சிறிய அளவிலான தொழிற்சாலைக் கழிவுகளையும் பெறுகிறது என்பது குறிப்பிடத்தக்கது.
# வார்ப்புரு:Infobox official post/doc

This template is intended to be used for a variety of official posts. It is not meant only for "political offices" *per se*, but can also be used for civil service, diplomatic, ecclesiastical, judicial, law enforcement, military and other posts of an official and permanent nature.  
Note that the template is intended to be used on articles about the ***post***, rather than the *person* holding it for the moment. For the infobox for use on articles about the actual person who is holding the office or held it in the past, see: .
# வார்ப்புரு:Infobox official post/doc

## Usage

All parameters are optional, except for *post*. It is preferable to have wikilinks to persons, institutions and other items in the template wherever that is possible.  
<syntaxhighlight lang="wikitext">  
</syntaxhighlight>
# வார்ப்புரு:Infobox official post/doc

## Parameters

<syntaxhighlight lang="wikitext">  
</syntaxhighlight>
# வார்ப்புரு:Infobox official post/doc

## Examples

### Example 1

<syntaxhighlight lang="wikitext">  
</syntaxhighlight>
# வார்ப்புரு:Infobox official post/doc

## Examples

### Example 2

<syntaxhighlight lang="wikitext">  
</syntaxhighlight>
# வார்ப்புரு:Infobox official post/doc

## Tracking category

-
# செம்மணோடை

<templatestyles src="Module:Infobox/styles.css"></templatestyles>
**செம்மணோடை** அல்லது **செம்மண்ணோடை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது ஓட்டமாவடிக்கு வடக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# கட்டியக்காரன்

**கட்டியக்காரன்** அல்லது **கட்டியங்காரன்** என்பது தெருக்கூத்துகளில் முதலில் அரங்கத்திற்கு வரும் ஒரு **கோமாளி** பாத்திரம் ஆகும். இந்தக் கட்டியக்காரன் தான் அன்று நடைபெறும் நாடகத்தின் பெயரை அறிவிப்பார். மேலும் அரங்கத்தில் இருந்தவாறு அப்போதைக்கப்போது இன்னின்ன பாத்திரங்கள் நுழைகின்றன என்று கூறிக்கொண்டிருப்பார். கதையின் போக்கை விவரிப்பார். மேலும் சூழலுக்கு ஏற்ப நகைச்சுவையாக பேசி பார்வையாளர்களை மகிழ்விப்பார்.
# கட்டியக்காரன்

## பெயராய்வு

கட்டியக்காரன் என்றால் கட்டியம் கூறுபவன் என்பது பொருளாகும். பொதுவாக அரசவைகளில் கட்டியங்காரன் என்ற பணியாள் உண்டு. அவைக்கு இன்னின்னர் வருகிறார்களென பிருதாவளி கூறுவதும், மன்னரின் புகழை உரக்கச் சொல்லுவதுமே இவரது பணியாகும். **கட்டியம் கூறுதல்** என்னும் இந்த நடைமுறை சில கோயில்களில் பின்பற்றப்படுகிறது. இவ் வழக்கமானது மைசூர் முதலிய சமத்தானங்களில் இறுதிவரை இருந்தது. கூத்துகளில் அடுத்துவரும் பாத்திரங்களை அறிவித்துவந்த காரணத்தினால் இப்பாத்திரமும் இப்பெயரையே பெற்றது.
# கட்டியக்காரன்

## நடுகல்

கிருஷ்ணகிரி மாவட்டம், போச்சம்பள்ளி அருகே உள்ள புளியம்பட்டி என்ற கிராமத்தில் தெருக்கூத்தில் இடம்பெற்ற ஒரு கட்டியக்காரனுக்கு வைக்கப்பட்ட நடுகல் கண்டுபிடிக்கபட்டது.
# பிறைந்துறைச்சேனை

<templatestyles src="Module:Infobox/styles.css"></templatestyles>
**பிறைந்துறைச்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது வாழைச்சேனைக்கு வடக்கே சுமார் 1 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# தியாவட்டவான்

<templatestyles src="Module:Infobox/styles.css"></templatestyles>
**தியாவட்டவான்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது ஓட்டமாவடிக்கு வடக்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# வானவில் (2000 திரைப்படம்)

**வானவில்** 2000ஆம் ஆண்டு மனோஜ்குமார் இயக்கத்தில் அர்ஜுன், அபிராமி, பிரகாஷ் ராஜ் ஆகியோர் நடித்து வெளிவந்த தமிழ்த்திரைப்படமாகும். அபிராமி இப்படத்தில் அறிமுகமானார். இப்படம் அக்டோபர் 26, 2000 அன்று வெளிவந்து நான்கு தமிழ்நாடு அரசு திரைப்பட விருதுகள் பெற்றது.
# அசோக் கோரி

**அசோக் கோரி** (*Ashok Kori*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் உத்தரப் பிரதேசம் ரேபரேலி மாவட்டத்தினைச் சேர்ந்தவர். பாரதிய ஜனதா கட்சியினைச் சார்ந்த இவர், 2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் சலோன் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கருவாச்சி காவியம்

**கருவாச்சி காவியம்** என்பது கவிஞர் வைரமுத்து அவர்களால் எழுதப்பட்டு 2007ஆம் ஆண்டு வெளிவந்த நாவல் ஆகும். இது முழுக்க முழுக்க கிராமத்துப் பின்னணியில் உருவாக்கப்பட்ட ஒரு புனைவு கதையாகும். கவிஞர் இந்த நாவலில் ஒரு சாதாரண கிராமத்து பெண்ணைப்பற்றி (கருவாச்சி) மட்டுமே அதிகமாக கூறியுள்ளார். ஒரு சாதாரண பெண்ணின் வாழ்வில் நடக்கும் போராட்டம், அவளின் வலிகள், கண்ணீர், தனக்குத்தானே பிரசவம் பார்க்கும் நிலை என அனைத்தையும் கவிஞர் இந்நாவலில் குறிப்பிட்டுள்ளார்.
# கருவாச்சி காவியம்

## கதைச்சுருக்கம்

சொக்கத்தேவன்பட்டி என்ற சிறு கிராமத்தில் தந்தையை இழந்த பெண் தாயின் அரவணைப்பில் வளர்ந்து வந்தாள். அவள் தான் கதாநாயகி கருவாச்சி. கருவாச்சி குடும்பத்திற்கும் அவளது கணவன் (கட்டையன்) குடும்பத்திற்கும் 40 வருட பகை. அதனை மனதில் கொண்டு கருவாட்சியை திருமணம் செய்கிறான். திருமணமான 11 நாட்களில் கருவாச்சியை துரத்திவிடுகிறான். இதன்பிறகு அவள் வாழ்க்கையில் நடக்கும் பலவிதமான போராட்டங்கள் கூறப்பட்டுள்ளன. பின்னர் தனது கணவனான கட்டயனுக்கு தொழுநோய் வந்துவிடுகிறது. இத்தனை வலிகைளயும் மறந்து கருவாச்சி தனது கணவனுக்கு துணைநிற்கிறாள்.
# கருவாச்சி காவியம்

## மையக்கருத்து

தகப்பனற்ற நிலையில், தாயின் அரவணைப்பில் வளரும் ஒரு கிராமத்துப் பெண்ணான கருவாச்சியின் வாழ்க்கையைச் சுற்றி பின்னப்பட்டிருக்கும்; வாழ்க்கையின் ஏற்றத் தாழ்வுகள், பிரசவ வலி போன்ற கடினமான தருணங்களை ஒரு தனிப் பெண்ணே எதிர்கொள்வது, கிராமிய வாழ்வின் யதார்த்தங்கள், பெண்ணின் வலிமை, சமூகத்தின் பார்வைகள் போன்றவற்றை ஆழமாகப் பேசுகிறது.
# பதாயூங் சட்டமன்றத் தொகுதி

**பதாயூங் சட்டமன்றத் தொகுதி** *(Badaun Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. இது பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பதாயூங் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | ராசாசி என்கிற புருசோத்தம் லால் | இந்திய தேசிய காங்கிரசு</br> |  |
| 1977 | கிருசுண சுவரூப் | ஜனதா கட்சி |  |
| 1980 | சிறீகிருசுணா கோயல் | இந்திய தேசிய காங்கிரசு (இ) |  |
| 1985 | பிரேமிளா பத்வார் மெக்ரா | இந்திய தேசிய காங்கிரசு</br> |  |
| 1989 | கிருசுண சுவரூப் | rowspan=2 | பாரதிய ஜனதா கட்சி</br> |
| 1991 |  |  |  |
| 1993 | சூகேந்தர் சிங் | சமாஜ்வாதி கட்சி</br> |  |
| 1996 | பிரேம் சுவரூப் பதக் | பாரதிய ஜனதா கட்சி</br> |  |
| 2002 | விமல் கிருசுணா அகர்வால் என்கிற பப்பி | பகுஜன் சமாஜ் கட்சி |  |
| 2007 | மகேசு சந்திரா | பாரதிய ஜனதா கட்சி</br> |  |
| 2012 | அபித் ரசா கான் | சமாஜ்வாதி கட்சி</br> |  |
| 2017 | மகேசு சந்திர குப்தா | rowspan=2 | பாரதிய ஜனதா கட்சி</br> |
| 2022 |  |  |  |
# மகேசு சந்திர குப்தா

**மகேசு சந்திர குப்தா** *(Mahesh Chandra Gupta)* ஒரு இந்திய அரசியல்வாதி மற்றும் இந்தியா உத்தரபிரதேசத்தின் 17 மற்றும் 18 ஆவது உத்தரப்பிரதேச சட்டமன்ற உறுப்பினர் ஆவார். இவர் உத்தரபிரதேசத்தின் பதாவுன் மாவட்டத்திலுள்ள பதாயூங் சட்டமன்றத் தொகுதியின் உறுப்பினர் ஆவார்.
# மகேசு சந்திர குப்தா

## அரசியல் வாழ்க்கை

மகேசு சந்திர குப்தா பாரதிய ஜனதா கட்சி வேட்பாளராக உத்தரபிரதேச சட்டப்பேரவைத் தேர்தலில் போட்டியிட்டு சமாஜ்வாதி கட்சி வேட்பாளரை 16,467 வாக்குகள் வித்தியாசத்தில் தோற்கடித்தார். இவர் 21 ஆகத்து 2019 அன்று யோகி ஆதித்யநாத் அமைச்சரவையில் மாநில அமைச்சராக நியமிக்கப்பட்டார்.  
2022 உத்தரப்பிரதேச சட்டப்பேரவைத் தேர்தலில் சமாஜ்வாதி கட்சியின் இரைசு அகமதுவை 11179 வாக்குகள் வித்தியாசத்தில் தோற்கடித்து மகேசு சந்திர குப்தா பதாயூங் சட்டமன்றத் தொகுதியில் வெற்றி பெற்றார்.
# சேக்குபூர் சட்டமன்றத் தொகுதி

**சேக்குபூர் சட்டமன்றத் தொகுதி** *(Shekhupur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. சேக்குபூர், ஆன்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சேக்குபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2012 | ஆசிசு யாதவ் | சமாஜ்வாதி கட்சி</br> |
| 2017 | தர்மேந்திர குமார் சிங் சக்யா | பாரதிய ஜனதா கட்சி</br> |
| 2022 | கிமான்சு யாதவ் | சமாஜ்வாதி கட்சி</br> |
# விக்கிப்பீடியா:தானியங்கி வாயிலான மேம்பாட்டுப் பணிகள்/2026

தானியங்கி வாயிலாக 2026 ஆம் ஆண்டில் செய்யப்படும் மேம்பாட்டுப் பணிகள் இங்கு ஆவணப்படுத்தப்படுகின்றன.  
தானியங்கி மூலமாக துப்புரவு அல்லது மேம்படுத்துதல் பணிகளைச் செய்வதற்கான பரிந்துரைகளை பயனர்கள் உரையாடல் பக்கத்தில் இடலாம்.
# விக்கிப்பீடியா:தானியங்கி வாயிலான மேம்பாட்டுப் பணிகள்/2026

## கடந்த ஆண்டில் செயல்படுத்தப்பட்ட பணிகள்

- விக்கிப்பீடியா:தானியங்கி வாயிலான மேம்பாட்டுப் பணிகள்/2025
# விக்கிப்பீடியா:தானியங்கி வாயிலான மேம்பாட்டுப் பணிகள்/2026

## நடப்பு ஆண்டில் செயல்படுத்தப்பட்டுள்ள பணிகள்

-
# விக்கிப்பீடியா:Statistics/weekly/28-Dec-2025
| 119 | ~2025-42792-92 | 0 | 1 | 0 | 0 | 0 | 0 | 0 | 1 | 85 |  |
| 120 | ~2025-43072-18 | 0 | 1 | 0 | 0 | 0 | 0 | 0 | 1 | 0 |  |
| 121 | Krok6kola | 0 | 1 | 0 | 0 | 0 | 0 | 0 | 1 | 36 |  |
| 122 | ~2025-42938-50 | 0 | 1 | 0 | 0 | 0 | 0 | 0 | 1 | 0 |  |
| 123 | ~2025-42834-86 | 0 | 1 | 0 | 0 | 0 | 0 | 0 | 1 | 4 |  |
| 124 | Vaitheswaranslm | 0 | 1 | 0 | 0 | 0 | 0 | 0 | 1 | 29 |  |
| 125 | ~2025-43018-18 | 0 | 1 | 0 | 0 | 0 | 0 | 0 | 1 | 74 |  |
| 126 | Hajibasheer | 0 | 1 | 0 | 0 | 0 | 0 | 0 | 1 | 61 |  |
| 127 | ~2025-43055-16 | 0 | 0 | 0 | 0 | 0 | 0 | 1 | 1 | 0 |  |
| 128 | ~2025-43155-11 | 0 | 1 | 0 | 0 | 0 | 0 | 0 | 1 | 12 |  |
| 129 | ~2025-43173-18 | 0 | 1 | 0 | 0 | 0 | 0 | 0 | 1 | 0 |  |
| 130 | ~2025-43225-58 | 0 | 1 | 0 | 0 | 0 | 0 | 0 | 1 | 1287 |  |
| 131 | ~2025-43030-67 | 0 | 1 | 0 | 0 | 0 | 0 | 0 | 1 | 73 |  |
| 132 | ~2025-43125-19 | 0 | 0 | 0 | 0 | 1 | 0 | 0 | 1 | 0 |  |
| 133 | ~2025-43076-56 | 0 | 1 | 0 | 0 | 0 | 0 | 0 | 1 | 1 |  |
| 134 | ~2025-43180-58 | 0 | 1 | 0 | 0 | 0 | 0 | 0 | 1 | 97 |  |
| 135 | C. dhisanth | 0 | 1 | 0 | 0 | 0 | 0 | 0 | 1 | 0 |  |
| 136 | ~2025-43372-65 | 0 | 1 | 0 | 0 | 0 | 0 | 0 | 1 | 0 |  |
| 137 | ~2025-43371-18 | 0 | 1 | 0 | 0 | 0 | 0 | 0 | 1 | 71 |  |
| 138 | ~2025-43269-83 | 0 | 1 | 0 | 0 | 0 | 0 | 0 | 1 | 21 |  |
| 139 | ~2025-43294-60 | 0 | 1 | 0 | 0 | 0 | 0 | 0 | 1 | 50 |  |
| 140 | ~2025-43410-12 | 0 | 1 | 0 | 0 | 0 | 0 | 0 | 1 | 0 |  |
| 141 | ~2025-43125-65 | 0 | 1 | 0 | 0 | 0 | 0 | 0 | 1 | 0 |  |
| 142 | ~2025-42965-14 | 0 | 1 | 0 | 0 | 0 | 0 | 0 | 1 | 2 |  |
| 143 | Ramanujamaswin | 0 | 1 | 0 | 0 | 0 | 0 | 0 | 1 | 15 |  |
| 144 | ~2025-43622-89 | 0 | 1 | 0 | 0 | 0 | 0 | 0 | 1 | 757 |  |
| 145 | Neechalkaran | 0 | 1 | 0 | 0 | 0 | 0 | 0 | 1 | 1713 |  |
| 146 | ~2025-42995-75 | 0 | 1 | 0 | 0 | 0 | 0 | 0 | 1 | 12 |  |
| 147 | ~2025-41877-82 | 0 | 1 | 0 | 0 | 0 | 0 | 0 | 1 | 40 | } |
# பெந்தோபெக்டினிடே

**பெந்தோபெக்டினிடே** (*Benthopectinidae*) என்பது எட்டு பேரினங்களுடன் குறைந்தது 75 சிற்றினங்களைக் கொண்ட கடல் நட்சத்திரங்களின் குடும்பமாகும். இது ஒரே ஒரு குடும்பத்துடன் *நோட்டோமையோடிடா* வரிசையின் கீழ் வகைப்படுத்தப்பட்டுள்ளது.  
இந்த வின்மீன்கள் ஆழ்கடலில் வாழ்கின்றன. இவை நெகிழ்வான ஆரங்களைக் கொண்டுள்ளன. ஆரங்களில் உள்ள உள்-பக்கவாட்டு மேற்பரப்பில் சிறப்பியல்பு நீளமான தசைப் பட்டைகள் உள்ளன. பெந்தோபெக்டினிடே குடும்பத்தின் பெரும்பான்மையானவை ஆழ்கடல் வாழ் எட்டுப் பேரினங்கள் ஆகும். மேலும் இதன் பல உறுப்பினர்கள் தற்போது அங்கீகரிக்கப்பட்டதை விட அதிக வரம்பைக் கொண்டுள்ளன.